બીજી એક વાત મારે મા-બાપને કહેવી છે તે જોડો અથવા જોડાઈ જાવ. એને જોડો. મંદિરમાં જાવ તો સમજાવો કે કેમ જાઓ છો. એ તમારું કહ્યું કરે તો એને સામે સન્માન આપો. એની સાથે રમવા જેટલી અસરકારક બીજી કોઈ રીત નથી. રમો, એને જીતવા દો. એ અંદરથી એક હીરો કે હિરોઇનની શોધમાં છે, એક આદર્શ જોઈએ છે. પણ આવો આદર્શ રામ કે અર્જુન જેટલો દૂર નથી જોઈતો. એ વાર્તામાંથી બે પાઠ શીખવા છે, પણ જેની નકલ કરી શકાય એવા હીરોની જરૂર છે, સાથે દોડવાથી, ચેસ રમવાથી, ગાવાથી એને મજા આવશે.